b'\n_START_ARTICLE_\nSpomenik Viktorja Emanuela II.\n_START_PARAGRAPH_\nSpomenik Viktorja Emanuela II. (italijansko Monumento Nazionale a Vittorio Emanuele II; tudi Vittoriano) je eden najve\xc4\x8djih spomenikov, ki le\xc5\xbei med Bene\xc5\xa1kim trgom in Kapitolskim gri\xc4\x8dem._NEWLINE_Spomenik so gradili med letoma 1895 in 1911 po na\xc4\x8drtih arhitekta Sacconija. Posve\xc4\x8den je bil 50. obletnici zdru\xc5\xbeitve Italije in v spomin prvemu kralju zdru\xc5\xbeene Italije, Viktorju Emanuelu II. Po prvi svetovni vojni so spomeniku dodali \xc5\xa1e grob neznanega vojaka, tako da ima danes spomenik tudi vlogo oltarja domovine._NEWLINE_Danes se v pala\xc4\x8di nahajajo knji\xc5\xbenica, arhiv, muzej in zavod za zgodovino italijanskega preporoda.'